# &kolourpaint;i käsiraamat

## Sissejuhatus

&kolourpaint; on vaba ja hõlpsasti kasutatav &kde; joonistamisrakendus. See sobib suurepäraselt sellisteks igapäevasteks asjadeks, nagu:

- Joonistamine - diagrammide loomine ja käsitsijoonistused

- Ekraanipiltide käitlemine - nende hankimine ja redigeerimine

- Pilditöötlus - ekraanipiltide ja fotode redigeerimine ning efektide rakendamine

- Ikoonitöötlus - ikoonipiltide ja logode joonistamine (ka läbipaistvalt)

## &kolourpaint;i kasutamine

Klõpsa mõnel järgmistest viitadest &kolourpaint;i võimalustega tutvumiseks:

- Tööriistad

- Värvide kasutamine

- Vaatevalikud

- Pildiefektid

## Tööriistad

### Ekraanipiltide hankimine

Ekraanipilt, nagu nimigi ütleb, näitab seda, mida näed oma ekraanil. Sellest võib olla abi seletamaks, mida sa oled ette võtnud konkreetse tulemuse saavutamiseks, või leitud vea näitamiseks.

Ekraanipildi redigeerimiseks &kolourpaint;is võib kasutada menüükäsku Fail Ekraanipildi võtmine, mille leiab &kolourpaint;i peamenüüst.

Ilmuvas dialoogis saab muuta pildistamise viivitust (sekundites) ja valida peaakna peitmise pildistamise ajal. Kui oled ekraanipildi tegemiseks valmis, klõpsa lihtsalt OK. Ekraanipilt asetatakse otse &kolourpaint;i redigeerimisalasse.

### Tööriistade seletused

Kiireim võimalus valida mõni &kolourpaint;i tööriist on vajutada sellega seotud kiirkorraldusele ehk klahvile. Millised need on, saab teada nii käesolevast käsiraamatust kui ka tööriistakasti kohtspikritelt. Kiirklahvi vajutamise ajal võib olla vajalik all hoida klahve &Alt;&Shift; - seda just siis, kui sisestad parajasti teksti, sest sel juhul üheklahvilised kiirkorraldused ei toimi. Näiteks pintsli valimiseks vajuta &Alt;&Shift;B või lihtsalt B (kui sa ei kirjuta parajasti teksti).

- Pintsel (B)
- Värvikustutaja (O)
- Värvivalija (C)
- Ühendatud sirged (N)
- Kõver (V)
- Ellips (E)
- Kustutaja (A)
- Ülekanduv täitumine (F)
- Sirge (L)
- Pliiats (P)
- Hulknurk (G)
- Ristkülik (R)
- Ümardatud ristkülik (U)
- Valik (elliptiline) (I)
- Valik (vabakäsi) (M)
- Valik (ristkülikuline) (S)
- Pihusti (Y)
- Tekst (T)

### Pintsel

Joonistamiseks klõpsa või lohista pintslit.

| Klõpsa mõnel kujundil pintslikuju valimiseks. Kasutada on võimalik ümarat, ruudukujulist ning kahtpidi diagonaalset pintslit.

&HVN;ga saab joonistada esiplaani värvi, &HPN;ga tausta värvi.

### Värvivalija

Esiplaani värvi määramiseks klõpsa pikslil hiire vasaku nupuga. Taustavärvi määramiseks klõpsa pikslil &HPN;ga. Pärast seda naaseb &kolourpaint; eelnevalt valitud tööriista juurde.

### Ühendatud sirged ja hulknurk

Ühendatud sirgete joonistamiseks klõpsa ja lohista hiirt. Hulknurki joonistatakse samamoodi, ainult et algus- ja lõpp-punkt ühendatakse automaatselt hulknurga loomiseks.

&HVN;ga saab joonistada esiplaani värvi, &HPN;ga tausta värvi, samuti muuta vastupidiseks hulknurka täitva värvi.

Võimalik on määrata sirge laius. Hulknurga korral saab ka määrata täitmise stiili.

### Kõver

Klõpsa ja lohista sirge joonistamiseks - nii määrad algus- ja lõpp-punkti. Lohistades saab määrata kuni kaks kontrollpunkti. Kõvera lõpetamiseks mõlemat kontrollpunkti kasutades või kasutamata jättes klõpsa hiire teise nupuga. Kõvera tööriist joonistab Bezier' kõvera.

&HVN;ga saab joonistada esiplaani värvi, &HPN;ga tausta värvi.

Võimalik on ka määrata sirge laius.

### Ellips

Ellipsi joonistamiseks klõpsa ja lohista hiirt.

&HVN;ga saab joonistada esiplaani värvi, &HPN;ga tausta värvi, samuti muuta vastupidiseks täitevärvi.

Võimalik on ka määrata sirge laius ja täitmise stiil.

Lisavõimalusi pakuvad muuteklahvid:

- Hoia all klahv &Shift; ja joonista hiirt lohistades ring.

- Ellipsi joonistamiseks enda määratud keskpunktiga hoia all klahvi &Ctrl;, klõpsa keskpunktile ja lohista hiirt, kuni ellips on just vajaliku suuruse ja kujuga.

- Ringi joonistamiseks enda määratud keskpunktiga hoia all klahvi &Ctrl;, klõpsa keskpunktile ja lohista hiirt, kuni ring on just vajaliku suurusega.

### Kustutajad

#### Kustutaja

Klõpsa ja lohista kustutajat vigade kõrvaldamiseks.

Erinevalt muudest tööriistadest joonistavad kustutajad taustavärvi. Esiplaani värvi joonistamiseks on mõeldud &HPN;.

Kustutaja töötab ainult ruuduga. Muude kujundite, näiteks ringide jaoks, võta kasutusele pintsel ja &HPN;.

Topeltklõpsuga kustutaja ikoonil saab eemaldada terve pildi. See on võrdväärne pildimenüüst käsu Puhasta valimisega.

#### Värvikustutaja

Klõpsa ja lohista hiirt esiplaani pikslite asendamiseks taustavärviga. Kõigi esiplaani värvi sarnaste (kuid mitte tingimata täpselt samade) pikslite asendamiseks näiteks pseudotoonitud piltidel ja fotodel määra värvisarnasuse väärtuseks midagi muud kui täpne.

Erinevalt muudest tööriistadest joonistavad kustutajad taustavärvi. Taustavärvi pikslite asendamiseks esiplaani värviga on mõeldud &HPN;.

Kustutaja suurust on võimalik seadistada.

Topeltklõps värvikustutaja ikoonil rakendab seda tervele pildile.

### Ülekanduv täitmine

Klõpsa mingi piirkonna täitmiseks. Pseudotoonitud piirkonna täitmiseks määra värvisarnasuse väärtuseks midagi muud kui täpne.

&HVN; täidab esiplaani värvi, &HPN; taustavärvi.

### Sirge

Sirge joonistamiseks klõpsa ja lohista hiirt.

&HVN;ga saab joonistada esiplaani värvi, &HPN;ga tausta värvi.

Võimalik on ka määrata sirge laius.

- Klahvi &Ctrl; all hoides saab joonistada sirgeid 30-kraadiste vahedega, nagu näitab punane diagramm.

- Klahvi &Shift; all hoides saab joonistada sirgeid 45-kraadiste vahedega, nagu näitab sinine diagramm.

- Klahve &Ctrl; ja &Shift; all hoides saab joonistada sirgeid 30- või 45-kraadiste vahedega, nagu näitab roheline diagramm.

### Pliiats

Klõpsa punkti joonistamiseks või klõpsa ja lohista hiirt vabakäesirge joonistamiseks.

&HVN;ga saab joonistada esiplaani värvi, &HPN;ga tausta värvi.

### Ristkülikud

Klõpsa ja lohista hiirt ristküliku joonistamiseks. Ümardatud ristkülik on ristkülik ümarate nurkadega.

&HVN;ga saab joonistada esiplaani värvi, &HPN;ga tausta värvi, samuti muuta vastupidiseks täitevärvi.

Võimalik on ka määrata sirge laius ja täitmise stiil.

Lisavõimalusi pakuvad muuteklahvid:

- Klahvi &Shift; all hoides saab hiirt lohistades joonistada ruudu.

- Ristküliku joonistamiseks enda määratud keskpunktiga hoia all klahvi &Ctrl;, klõpsa keskpunktile ja lohista hiirt, kuni ristkülik on just vajaliku suuruse ja kujuga.

- Ruudu joonistamiseks enda määratud keskpunktiga hoia all klahve &Ctrl; ja &Shift;, klõpsa keskpunktile ja lohista hiirt, kuni ruut on just vajaliku suurusega.

### Valikud

Valiku tööriistadega saab joonistada valiku piirjooned.

Valiku liigutamiseks klõpsa ja lohista seda hiirega. Vajadusel liigub ka peavaade kaasa, võimaldades liigutada valiku pildi parajasti mittenähtavasse osasse.

Sangu kasutades on võimalik valikut sujuvalt skaleerida või selle suurust muuta. Proportsioonide säilitamiseks hoia skaleerimise ajal all klahv &Shift;. Klõps &HPN;ga avab kontekstimenüü, millest leiab levinumad redigeerimiskäsud ja pildiefektid.

Valiku piirjooni joonistades või liigutades võib kasutada ka nooleklahve.

Kui vajutada enne valiku liigutamist alla klahv &Ctrl;, saab liigutada valiku koopia. Kui aga hoida all klahv &Shift;, saab valikut nihutada.

| Valikul on kaks režiimi: läbipaistmatu (vaikimisi) ja läbipaistev. Kui kasutad viimast, on kõik taustavärvi pikslid näha. See võimaldab valiku ilma taustata asetada. Tausta eraldamiseks pseudotoonitud pildil määra värvisarnasuse väärtuseks midagi muud kui täpne.

Valikule võib rakendada ka pildiefekte - vaata selle kohta lähemalt pildiefektide osa.

### Pihusti

Klõpsa ja lohista hiirt pihusti kasutamiseks. Hiirenuppu all hoides saab pihusti värvijuga tihendada.

| Klõpsa mõnel ruudukesel kustutaja suuruse valimiseks. Võimalik on valida suuruste 9x9, 17x17 ja 29x29 vahel.

&HVN;ga saab joonistada esiplaani värvi, &HPN;ga tausta värvi.

### Tekst

Klõpsa ja loo hiirt lohistades ala, kuhu soovid teksti kirjutada. Niipea kui näeb piiret, võid hakata teksti kirjuta,a. Loodud kasti serval klõpsates saab seda lohistada teise kohta, samuti on võimalik selle suurust muuta ka sangu lohistades või vastavas dialoogis.

Kui oled tekstikastist väljunud, saad käsuga Võta tagasi uuesti teksti redigeerima asuda.

#### Läbipaistva värvi kasutamine

Vasakul on näidispilt. Paremal on sama pilt, millele on lisatud läbipaistmatu esiplaani ja taustavärviga tekst.

Vasakul on pildile lisatud läbipaistmatu esiplaani värvi ja läbipaistva taustavärviga tekst. Paremal on pildile lisatud läbipaistva esiplaani värvi ja läbipaistmatu taustavärviga tekst.

### Üldised tööriistade valikud

| Klõpsa mõnel ruudukesel kustutaja suuruse valimiseks. Võimalik on valida ruutude vahel, mille küljepikkuseks on 2, 3, 5, 9, 17 ja 29 pikslit. Kustutaja suurus mõjutab kustutajaid.
| Klõpsa mõnel joonel laiuse valimiseks. Võimalik on valida laiuse 1, 2, 3, 5 ja 8 pikslit vahel. Sirge laius mõjutab ühendatud sirgeid, kõveraid, ellipseid, sirgeid, hulknurki, ristkülikuid ja ümardatud ristkülikuid.
| Klõpsa mõnel ristkülikul täitmise stiili valimiseks. Võimalusteks on täitmise puudumine, taustavärviga täitmine ja esiplaani värviga täitmine. Täitmise stiil mõjutabellipseid, hulknurki, ristkülikuid ja ümardatud ristkülikuid.

## Värvide kasutamine

### Värvikast

Värvikast

Värvikast koosneb kolmest põhiosast: värvitabloo, värvipalett ja värvisarnasuse valija.

Värvitabloo näitab parajasti kehtivat esiplaani värvi ruudukesena teise ruudu peal, mis tähistab parajasti kehtivat taustavärvi. &HVN;ga lohistamisel kasutatakse esiplaani, &HPN;ga lohistamisel taustavärvi (välja arvatud kustutajate puhul). Kahe otsaga noolel klõpsates saab esiplaani ja taustavärvi vahetada.

Värvipalett näitab värve, mille seast valida. Läbipaistev püramiid näitab läbipaistvat värvi. Hiire vasaku nupu klõpsuga värvil saab määrata esiplaani, parema nupu klõpsuga taustavärvi. Samuti võib läbipaistmatu värvi lohistada värvitabloo ruudukestele. Värvi muutmiseks tablool või paletil tee sellel topeltklõps. Värvivalija võimaldab valida pildilt mõne värvi.

Värvisarnasuse valija võimaldab paremini toime tulla pseudotoonitud piltide ja fotodega, sarnanedes mitmes muus joonistamisprogrammis kasutatava võlukepiga. See mõjutab läbipaistvat valikut, samuti ülekanduvat täitmist, värvikustutajat ja automaatset kärpimist / sisepiirde eemaldamist. Topeltklõpsuga värvisarnasuse valijal saab määrata, milliseid sarnaseid värve tuleks hinnata ühesuguseks. Valiku kasutamisel läbipaistvuse korral muudetakse iga värv valikus, mis on sarnane taustavärviga, samuti läbipaistvaks.

Vasakul on näha näidispilt. Paremal näeb ülekanduva täitmise tulemust, mille puhul värvisarnasuseks on 5%, 15% ja 30%. Toodud näites täidetakse valiku Täpne korral asukohas (80,100) ainult üks piksel, sest ümbritsevad pikslid on küll sarnased, aga mitte samased. Värvisarnasuse suurendamisel peetakse aina suuremat hulka sarnase värviga piksleid samaseks ning vastavalt suureneb ka täitmise ala.

## Vaatevalikud

### Vaatevalikute seletused

Suurendus koos alusvõrguga

Pisipilt

### Suurendus koos alusvõrguga

Suurendab, et pilte saaks täpsemalt muuta, või vähendab, et näha korraga rohkem pildist.

Kui suurendustase ei ole täpselt 100%-kordne, võivad mõningad pildi osad nendega tegelemisel paista liikuvat. Ebatraditsioonilise suurendustaseme kasutamisel võib ette tulla ka muid väiksemaid pildi esitamise probleeme.

Suurendustasemel 400% või enam (aga 100%-kordse väärtusega) on mõttekas lülitada sisse alusvõrgu näitamine, mis lubab iga pikslit täpsemini muuta.

Esimene pilt näitab tekstitööriista ikooni, teine aga sedasama suurendusega 600% ja alusvõrguga.

Teine viis suurendamiseks ajal, mil sa ei joonista, on kerida hiire rattaga, hoides samal ajal all klahvi &Ctrl;.

### Pisipilt

Kui valitud on suurendatud pisipildi režiim, näidatakse kogu pilti, mida vajadusel skaleeritakse, et see pisipildiaknasse mahuks (pilt üleval paremal).

Vastasel juhul näitab pisipilt pilti nii palju kui aknasse mahub alates peavaate ülemisest vasakust nurgast (pilt all paremal).

## Pildiefektid

### Pildiefektide seletused

Automaatne kärpimine / Sisepiirde eemaldamine

Balanss

Puhastamine

Kohrutus

Kihtide ühendamine

Pea peale (ülemine pool alla)

Värvide inverteerimine

Värvide taandamine

Taandamine halltoonidesse

Taandamine ühevärviliseks (pseudotoonitud)

Peegeldamine (horisontaalselt)

Suuruse muutmine / skaleerimine

Pööramine

Määramine pildiks (kärpimine)

Pööramine nurgeti

Pehmendus ja teravdus

Rohkem efekte

Märkused

### Automaatne kärpimine / Sisepiirde eemaldamine

See eemaldab automaatselt pildi või valiku piirde. Kasuta automaatset kärpimist, kui sul on tegemist kujundiga, mis ei mahu tervele pildile ning soovid eemaldada ülearuse tühjuse. Pseudotoonitud pildipiirdega pildi automaatseks kärpimiseks tuleb kasutada ka värvisarnasuse valija abi.

### Balanss

Seda võimalust saab kasutada dialoogis Rohkem efekte.

See võimaldab määrata pildi või valiku heleduse, kontrasti ja gamma.

Gamma kõige levinum väärtus (kümnendarv vahemikus 0,10 kui 10,00) asub keritava kasti Gamma ja nupu Lähtesta vahel.

### Puhastamine

See täidab kogu pildi või valiku taustavärviga.

Topeltklõps kustutaja ikoonil lubab puhastada kogu pildi.

### Kohrutus

Seda võimalust saab kasutada dialoogis Rohkem efekte.

Kohrutusefekti kasutamiseks märgi ära Lubatud. See rõhutab pildi või valiku servi ja tekitab "graveeringu" mulje.

### Kihtide ühendamine

Seda võimalust saab kasutada dialoogis Rohkem efekte.

See muudab pildi värvi, tekitades seal kahe valitud värvi mitmesuguseid varjundeid.

### Pea peale (ülemine pool alla)

See peegeldab kogu pilti või valikut vertikaalselt.

### Värvide inverteerimine

Seda võimalust saab kasutada dialoogis Rohkem efekte.

See muudab iga piksli punase, rohelise ja sinise komponendi vastupidiseks. Selle abil saab näiteks fotost teha negatiivi ja vastupidi, kui valida Kõik. Üldiselt on see päris naljakas.

Kõigi RGB-kanalite kiireks inverteerimiseks ei ole dialoog vajalik. Selle asemel saab kasutada käsku Inverteeri värvid, mille leiab menüüst Pilt või Valik. Kirje Valik leiab menüüribalt ainult siis, kui kasutad mõnda valikutööriista. Lisaks saab seda kasutada kontekstimenüüst, kui teha &HPNga; klõps pildialal.

### Peegeldamine (horisontaalselt)

See peegeldab kogu pilti või valikut horisontaalselt.

### Värvide taandamine

Seda võimalust saab kasutada dialoogis Rohkem efekte.

See taandab pildi või valiku värvide arvu pseudotoonimist kasutades või ilma.

Pseudotoonimine tagab tavaliselt parema kvaliteedi, kuid kunsti huvides võib olla mõttekas seda mitte kasutada - nt. Ühevärviline annab ühevärviline (pseudotoonitud) asemel kasutades tulemuseks vahva silueti.

Teine oluline erinevus seisab selles, et kui Ühevärviline (pseudotoonitud) taandab alati kogu pildi või valiku mustvalgeks, siis Ühevärviline teeb seda ainult juhul, kui pildil või valikul on üle kahe värvi.

Pildi või valiku kiireks taandamiseks pseudotoonitud ühevärviliseks kasuta käsku Taanda ühevärviliseks (pseudotoonitud), mille leiab menüüst Pilt või Valik. Kirje Valik leiab menüüribalt ainult siis, kui kasutad mõnda valikutööriista. Lisaks saab seda kasutada kontekstimenüüst, kui teha &HPNga; klõps pildialal.

Värvide arvu muutmine siin ei mõjuta failivormingu värvisügavust. Kui soovid muuta värvisügavust, tuleb see valida faili salvestamise dialoogis. Pane siiski tähele, et värvisügavuse muutmine muudab ühtlasi ka värvide arvu.

### Taandamine halltoonidesse

See taandab kogu pildi või valiku halltoonidesse.

### Taandamine ühevärviliseks (pseudotoonitud)

See taandab kogu pildi või valiku mustvalgeks.

Kui sa ei soovi pildi või valiku pseudotoonimist, kasuta dialoogi Värvide taandamine.

### Suuruse muutmine / skaleerimine

Suuruse muutmine muudab pildi mõõtmeid ilma sisu kuidagi muutmata. Skaleerimisega saab pildi sisu venitada uutesse mõõtmetesse. Sujuv skaleerimine tagab üldiselt parema tulemuse kui lihtne skaleerimine, seset nii liidetakse ka naabervärvid.

Uued mõõtmed võib määrata pikslites või protsendina algsuurusest. Kui valida võimalus Proportsioon säilitatakse, skaleeritakse laiust ja kõrgust ühevõrra.

Sangu kasutades saab valikut vabalt sujuvalt skaleerida või selle suurust muuta.

Valiku korral saab kasutada ainult skaleerimist, tekstikastide korral ainult suuruse muutmist. Vaata märkuste osast täpsemalt, kuidas neid efekte rakendada.

### Pööramine

See pöörab pilti. Võimalik on määrata pööramise nurk ja suund.

Pööramise suuna saab muuta vastupidiseks negatiivset pööramisnurka määrates.

Vaata märkuste osast täpsemalt, kuidas seda efekti valikule rakendada.

### Määra pildiks (kärbi)

See määrab valiku pildiks.

Seda saab kasutada ainult aktiivse valiku olemasolul.

### Pööramine nurgeti

See pöörab kogu pilti või valikut horisontaalselt ja/või vertikaalselt.

Vaata märkuste osast täpsemalt, kuidas seda efekti valikule rakendada.

### Pehmendus ja teravdus

Seda võimalust saab kasutada dialoogis Rohkem efekte.

Sellega saab pilti pehmendada või teravdada.

### Rohkem efekte

Selles dialoogis saab kasutada võimalusi Balanss, Kohrutus, Kihtide ühendamine, Värvide inverteerimine, Värvide taandamine ning Pehmendus ja teravdus.

### Märkused

Suuruse muutmine, pööramine ja pööramine nurgeti võivad muuta pildi mõõtmeid. Uusi mõõtmeid saab näha dialoogis.

Nende efektide rakendamisel pildile muudetakse vajaduse korral selle suurust. Kui aga rakendad neid valikule, ei muudeta pildi suurust isegi juhul, kui muudetud valik sellesse enam ei sobi.

Vasakpoolset pilti on pööratud 30 kraadi päripäeva, mis annab tulemuseks parempoolse pildi. &kolourpaint; suurendab automaatselt pilti, et see sobituks suurema sisuga.

Vasakpoolset valikut on pööratud 30 kraadi päripäeva, mis annab tulemuseks parempoolse valiku. Pildi suurus jääb samaks, seepärast ei ole osa valikust näha muidu kui pildi suurust muutes.

## Autorid ja litsents

Carl Tucker

See ei ole võib-olla kõige täpsem dokumentatsioon, võib-olla ka mitte täielik, aga kindlasti on see aus dokumentatsioon.

&kolourpaint;

Rakenduse autoriõigus © 2003, 2004, 2005: &Clarence.Dang; &Clarence.Dang.mail;

&kolourpaint;i spetsiifiliste ikoonide autoriõigus © 2004, 2005: Kristof Borrey borrey@kde.org, Nuno Pinheiro nf.pinheiro@gmail.com, &Danny.Allen; dannya40uk@yahoo.co.uk.

Dokumentatsiooni ja selle kunstilise vormistuse autoriõigus © 2004, 2005: &Thurston.Dang; &Thurston.Dang.mail;.

Mõned osad on loaga kopeeritud aadressilt .

Tõlge eesti keelde: Marek Laane bald@smail.ee

&underFDL;

Programmi litsents on järgmine:

Autoriõigus © 2003, 2004, 2005: &Clarence.Dang; &Clarence.Dang.mail;

    All rights reserved.

    Redistribution and use in source and binary forms, with or without
    modification, are permitted provided that the following conditions
    are met:

    1. Redistributions of source code must retain the above copyright
       notice, this list of conditions and the following disclaimer.

    2. Redistributions in binary form must reproduce the above copyright
       notice, this list of conditions and the following disclaimer in the
       documentation and/or other materials provided with the distribution.

    THIS SOFTWARE IS PROVIDED BY THE AUTHOR ``AS IS'' AND ANY EXPRESS OR
    IMPLIED WARRANTIES, INCLUDING, BUT NOT LIMITED TO, THE IMPLIED WARRANTIES
    OF MERCHANTABILITY AND FITNESS FOR A PARTICULAR PURPOSE ARE DISCLAIMED.
    IN NO EVENT SHALL THE AUTHOR BE LIABLE FOR ANY DIRECT, INDIRECT,
    INCIDENTAL, SPECIAL, EXEMPLARY, OR CONSEQUENTIAL DAMAGES (INCLUDING, BUT
    NOT LIMITED TO, PROCUREMENT OF SUBSTITUTE GOODS OR SERVICES; LOSS OF USE,
    DATA, OR PROFITS; OR BUSINESS INTERRUPTION) HOWEVER CAUSED AND ON ANY
    THEORY OF LIABILITY, WHETHER IN CONTRACT, STRICT LIABILITY, OR TORT
    (INCLUDING NEGLIGENCE OR OTHERWISE) ARISING IN ANY WAY OUT OF THE USE OF
    THIS SOFTWARE, EVEN IF ADVISED OF THE POSSIBILITY OF SUCH DAMAGE.

## Paigaldamine

### &kolourpaint;i hankimine

&install.intro.documentation;

Uusimad väljalasked koos varasemate &kde; versioonide toetusega leiab aadressilt http://kolourpaint.sourceforge.net/.

### Kompileerimine ja paigaldamine

Kui sa loed seda &abikeskus;es, tähendab see seda, et &kolourpaint; on juba sinu arvutisse paigaldatud ja sul ei ole siintoodud juhistega suurt midagi peale hakata.

&install.compile.documentation;
&documentation.index;